#  OBECNÉ ZASTUPITEĽSTVO TOPOĽOVKA

# Zápisnica

### Napísaná z ustanovujúceho zasadnutia Obecného zastupiteľstva v Topoľovke konaného dňa 1.12.2014

Prítomní:

Podľa prezenčnej listiny 7 novozvolených poslancov OZ, novozvolený  starosta obce Ing. Ladičkovský Štefan, hlavná kontrolórka obce, pracovníčka obce, predseda miestnej volebnej komisie

Zapisovateľ : Ing. Valéria Dvulitová

Návrhová komisia:

Miroslav Jackovič

Vladimír Majerčín

Overovatelia zápisnice:

Ľubomír Žák

Jozef Gábor

Mandátová komisia :

Ing. Michal Hric

Ľubomír Žák

Volebná komisia :

Anna Mošková

Jaroslav Kontuľ

Program rokovania:

1. Otvorenie zasadnutia
2. Určenie zapisovateľa a overovateľov zápisnice
3. Oznámenie výsledkov volieb do orgánov samosprávy obce Topoľovka a odovzdanie osvedčení o zvolení starostovi obce a poslancom obecného zastupiteľstva
4. Zloženie sľubu starostu obce
5. Zloženie sľubu poslancov obecného zastupiteľstva
6. Vystúpenie starostu obce
7. Schválenie programu rokovania ustanovujúceho zasadnutia OZ
8. Schválenie zástupcu starostu obce a poverenie poslanca obecného zastupiteľstva, ktorý bude oprávnený zvolávať a viesť zasadnutia obecného zastupiteľstva
9. Voľba mandátovej, volebnej komisie a predsedov stálych komisií OZ, schválenie členov Rady školy ZŠsMŠ Topoľovka
10. Návrh na zriadenie obecnej rady a voľba jej členov
11. Schválenie poslancov s právom sobášiť
12. Schválenie poslancov s právom vzorového podpisu pre bankový styk
13. Schválenie platu starostu obce v rozsahu úväzku na celé funkčné obdobie
14. Schválenie Zásad hospodárenia a nakladania s majetkom obce, Zásad hospodárenia s finančnými prostriedkami obce a schválenie odmien poslancov OZ
15. Diskusia
16. Návrh na uznesenie
17. Záver

Predložený program rokovania bol jednomyseľne schválený

K bodu 1 a 2:

Rokovanie otvoril a viedol Ing. Ladičkovský Štefan, starosta obce, ktorý privítal prítomných a predložil návrh programu rokovania. Návrh programu rokovania bol jednomyseľne schválený. Starosta obce predložil návrh na overovateľov zápisnice a to Jozef Gábor a Ľubomír Žák. Tento návrh bol jednomyseľne schválený. Za zapisovateľku určil starosta obce Ing. Valériu Dvulitovú

K bodu 3 :

V tomto bode predseda miestnej volebnej komisie Pavol Kidala oznámil prítomným výsledky volieb do orgánov samosprávy obce Topoľovka a novozvolenému starostovi obce a novozvoleným poslancom obecného zastupiteľstva odovzdal osvedčenia o zvolení za starostu obce a poslancov obecného zastupiteľstva. Zároveň informoval prítomných o zvolených náhradníkoch na poslancov . Správa o výsledkoch volieb je prílohou zápisnice.

K bodu 4 :

Starosta obce v tomto bode zložil zákonom predpísaný sľub starostu obce. Sľub starostu obce je prílohou zápisnice.

K bodu 5:

V tomto bode novozvolení poslanci obecného zastupiteľstva zložili zákonom predpísaný sľub poslancov. Sľub je prílohou zápisnice.

K bodu 6 :

V tomto bode vystúpil starosta obce a vo svojom príhovore poďakoval za prejavenú dôveru občanov, poblahoželal zvoleným poslancom a predložil volebný program rozvoja obce, ktorý je prílohou zápisnice.

K bodu 7 :

V tomto bode starosta obce predložil návrh programu rokovania ustanovujúceho zasadnutia OZ, ktorý prítomní poslanci jednomyseľne schválili.

K bodu 8 :

V tomto bode starosta obce navrhol za zástupcu starostu obce poslanca Jozefa Gábora. Prítomní poslanci jednomyseľne schválili predložený návrh. Starosta obce ďalej navrhol, aby povereným poslancom OZ, ktorý bude oprávnený zvolávať a viesť zasadnutia OZ bol Vladimír Majerčín. Predložený návrh poslanci jednomyseľne schválili. Na základe žiadosti okresného súdu v Humennom starosta obce predložil návrh aby Vladimír Majerčín bol prísediacim na okresnom súde v Humennom. Predložený návrh bol jednomyseľne schválený

K bodu 9 :

V tomto bode starosta obce navrhol do mandátovej komisie Ing. Michala Hrica a Ľubomíra Žáka, do návrhovej komisie Vladimíra Majerčína a Miroslava Jackoviča, do volebnej komisie Annu Moškovú a Jaroslava Kontúľa. Predložený návrh bol jednomyseľne prítomnými poslancami schválený. Starosta obce predložil návrh komisií a predsedov stálych komisií pri OZ následovne :

Finančná a správy obecného majetku – predseda Miroslav Jackovič

Vzdelávania, kultúry, mládeže a športu –predseda Jozef Gábor

Poľnohospodárstva, lesného a vodného hospodárstva – predseda Vladimír Majerčín

Ochrany verejného poriadku – predseda Ing. Michal Hric

Životného prostredia, výstavby a územného plánovania – predseda – Ľubomír Žák

Sociálna, obchodu, služieb a cestovného ruchu – predseda Anna Mošková

Medzinárodnej spolupráce a prípravy projektov pre fondy EÚ – predseda Jaroslav Kontúľ

Komisia pre ochranu verejného záujmu – členovia Jaroslav Kontuľ, Ľubomír Žák, Ing. Michal Hric

 Predložený návrh bol jednomyseľne schválený.

Starosta obce v tomto bode ďalej navrhol členov Rady školy ZŠsMŠ Topoľovka :

Jozef Gábor, Miroslav Jackovič a Jaroslav Kontúľ. Predložený návrh bol jednomyseľne schválený. Obecné zastupiteľstvo zároveň odvolalo z člena Rady školy ZŠsMŠ Topoľovka Ing. Jána Dupláka

K bodu 10 :

V tomto bode starosta obce predložil návrh na zriadenie obecnej rady a zároveň predložil návrh na jej členov : Jozef Gábor, Vladimír Majerčín, Miroslav Jackovič a Anna Mošková.

Predložený návrh na zriadenie obecnej rady poslanci jednomyseľne schválili a zároveň zvolili za jej členov navrhnutých poslancov.

K bodu 11 :

V tomto bode starosta obce predložil návrh na poslancov s právom sobášiť : Jozef Gábor a Vladimír Majerčín. Predložený návrh bol jednomyseľne schválený.

K bodu 12 :

V tomto bode starosta obce predložil návrh na poslancov s právom vzorového podpisu pre bankový styk : Jozef Gábor, Vladimír Majerčín, Miroslav Jackovič. Predložený návrh bol jednomyseľne schválený.

K bodu 13 :

V tomto bode zástupca starostu obce Jozef Gábor predložil návrh platu starostu obce v zmysle platných právnych predpisov a to vo výške 1,65 násobku priemerného platu v národnom hospodárstve s účinnosťou od 1.12.2014 vo výške 1.360 eur. Predložený návrh poslanci jednomyseľne schválili. Platový výmer je súčasťou zápisnice.

K bodu 14 :

Starosta obce predložil na schválenie Zásady hospodárenia a nakladania s majetkom obce a Zásady hospodárenia s finančnými prostriedkami obce. Predložené zásady boli jednomyseľne schválené.

Starosta obce predložil návrh na výšku odmien poslancov : Mesačná odmena poslancov vo výške 20 eur, mesačná odmena zástupcu starostu obce vo výške 100 eur. Predložený návrh bol jednomyseľne schválený.

K bodu 15 :

Starosta obce otvoril diskusiu. V diskusii vystúpil poslanec Ing. Michal Hric, ktorý ponúkol odbornú spoluprácu pri tvorbe a aktualizácii web stránky obce.

Vzhľadom na to, že nebolo viac diskusných príspevkov, starosta obce ukončil diskusiu.

K bodu 16 :

V tomto bode starosta obce požiadal návrhovú komisiu o predloženie návrhu na uznesenie. Predložený návrh bol jednomyseľne schválený.

Vzhľadom na to, že program rokovania bol vyčerpaný, starosta obce poďakoval prítomným za účasť na rokovaní a prehlásil rokovanie ustanovujúceho zasadnutia obecného zastupiteľstva v Topoľovke za ukončené.

Ing. Ladičkovský Štefan

 starosta obce :